03/07/2019 | Administración LocalMunicipal
Brión
Delegación de competencias do Pleno na Xunta de Goberno Local

O Pleno do Concello reunido en sesión do 27 de xuño de 2019, adoptou o seguinte acordo sobre delegación de competencias do Pleno na Xunta de Goberno Local, cuxa parte dispositiva se transcribe: 1º) Delegar na Xunta de Goberno Local as seguintes competencias do Pleno: 1. O exercicio de accións xudiciais e administrativas e a defensa da corporación en materias de competencia plenaria.2. A declaración de lesividade dos actos do Concello.3. A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do orzamento agás as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior todo elo de conformidade co disposto na Lei reguladora das facendas locais.4. As competencias como órgano de contratación respecto dos contratos mencionados no apartado 1 da Disposición Adicional 2ª da Lei 9/2017, do 8 de novembro, de contratos do sector público, que celebre o Concello, cando polo seu valor ou duración non correspondan ao alcalde, conforme ao apartado 1 da Disposición Adicional 2ª. 5. As competencias para celebrar contratos privados, a adxudicación de concesións sobre os bens da Corporación e a adquisición de bens inmobles e dereitos suxeitos á lexislación patrimonial así como a enaxenación do patrimonio cando non estean atribuídas ao alcalde conforme ao disposto no apartado 9 da Disposición Adicional 2ª da Lei 9/2017, do 8 de novembro, de contratos do sector público, e dos bens declarados de valor histórico ou artístico calquera que sexa o seu valor.6. A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos.7. O establecemento e modificación dos prezos públicos. (art.47 do RDL 2/2004, do 5 de marzo, polo que se aproba o texto refundido da Lei reguladora das facendas locais). 8. As demais competencias que expresamente lle confiran as leis (art.22.2. q. da Lei 7/85) Consonte ao disposto polo art.123.1 do ROF, as comisións informativas ditaminarán previamente os asuntos que se sometan á decisión da Xunta de Goberno Local en exercicio das competencias delegadas polo Pleno, agás que se trate de asuntos declarados urxentes.2º) A delegación comprende tanto as facultades de dirección e xestión como a de resolución mediante actos administrativos que afecten a terceiros. Exclúense da presente delegación as competencias relacionadas no artigo 47.2 da Lei 7/1985 do 2 de abril, reguladora das bases do réxime local. Os actos ditados pola Xunta de Goberno Local no exercicio das competencias delegadas polo Pleno enténdense ditados polo órgano delegante, ao que lle corresponderá, en consecuencia, a resolución dos recursos de reposición que poidan interpoñerse.3º) Este acordo producirá efectos desde o día seguinte ao da súa adopción, sen prexuízo da súa publicación no BOP da Coruña e no taboleiro de edictos do Concello, de conformidade co previsto no art.51 ROF, e artigo 9 da Lei 40/2015, do 1 de outubro, de réxime xurídico do sector público.4º) Dar conta deste acordo á Xunta de Goberno Local para os efectos da aceptación das competencias delegadas. Brión, 27 de xuño de 2019 O alcalde José Luis García García